กฎกระทรวง ฉบับที่ ๓ (พ.ศ. ๒๕๓๘) ออกตามความในพระราชบัญญัติประกันวินาศภัย พ.ศ. ๒๕๓๕
วันที่ประกาศ: 1995-12-30

content: กฎกระทรวง ฉบับที่ ๓ (พ.ศ. ๒๕๓๘) ออกตามความในพระราชบัญญัติประกันวินาศภัย พ.ศ. ๒๕๓๕
content: อาศัยอำนาจตามความในมาตรา ๕ และมาตรา ๖ วรรคสี่ แห่งพระราชบัญญัติประกันวินาศภัย พ.ศ. ๒๕๓๕ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ในการขอรับใบอนุญาตประกอบธุรกิจประกันวินาศภัย ให้บริษัทจำกัดหรือบริษัทมหาชนจำกัด ซึ่งจัดตั้งขึ้นตามมาตรา ๖ วรรคสอง แห่งพระราชบัญญัติประกันวินาศภัย พ.ศ. ๒๕๓๕ ยื่นคำขอรับใบอนุญาตประกอบธุรกิจประกันวินาศภัยต่อรัฐมนตรี
sectionNo: 2
content: ข้อ ๒ คำขอรับใบอนุญาตประกอบธุรกิจประกันวินาศภัยอย่างน้อยต้องมีรายการดังต่อไปนี้ (๑) วัน เดือน ปี ที่ยื่นคำขอรับใบอนุญาต (๒) ชื่อของบริษัทที่ยื่นคำขอรับใบอนุญาต (๓) สถานที่ตั้งสำนักงานใหญ่ของบริษัทที่ยื่นคำขอรับใบอนุญาต และการได้มาซึ่งสิทธิในที่ดินและอาคารสำนักงานใหญ่
sectionNo: 2
content: รวมทั้งค่าใช้จ่ายแห่งการได้มาทั้งหมด (๔) ทุน จำนวนหุ้น และมูลค่าหุ้นทุกประเภทของบริษัทที่ยื่นคำขอรับใบอนุญาต (๕) ชื่อ และประวัติของผู้เริ่มก่อการบริษัทที่ยื่นคำขอรับใบอนุญาต (๖) แนวนโยบายและแผนงานเกี่ยวกับการประกอบธุรกิจประกันวินาศภัยของบริษัทที่ยื่นคำขอรับใบอนุญาตระยะสั้นและระยะยาวไม่น้อยกว่า ๕
sectionNo: 2
content: ปีข้างหน้า เกี่ยวกับ (๖.๑) แผนการรับประกันภัย รวมทั้งการรับเสี่ยงภัยไว้เองและการประกันภัยต่อ (๖.๒) แผนการขยายสาขาทั้งในกรุงเทพมหานครและภูมิภาค (๖.๓) แผนด้านการเงิน (๖.๔) แผนด้านบุคลากร รวมทั้งการสร้างบุคลากร (๖.๕) แผนการบริหารงานด้านการร่วมทุนกับต่างประเทศ (๗) ชื่อ ประวัติการงาน
sectionNo: 2
content: และคุณสมบัติของบุคคลที่จะได้รับแต่งตั้งให้เป็นเจ้าหน้าที่ฝ่ายบริหารของบริษัทที่ยื่นคำขอรับใบอนุญาต (๘) ค่าใช้จ่ายทั้งหมดที่ต้องใช้ในการจัดตั้งบริษัทที่ยื่นคำขอรับใบอนุญาต และคาดว่าจะต้องใช้ในการตระเตรียมการจนถึงขั้นที่สามารถจะดำเนินการได้ทันที เมื่อได้รับอนุญาตให้ประกอบธุรกิจประกันวินาศภัย (๙)
sectionNo: 2
content: เบี้ยประกันภัยที่คาดว่าจะได้รับในระยะแรกรวมทั้งแหล่งที่มา
sectionNo: 3
content: ข้อ ๓ เอกสารหลักฐานดังต่อไปนี้ต้องแนบมาพร้อมกับคำขอรับใบอนุญาต (๑) สำเนาใบสำคัญและหนังสือรับรองของนายทะเบียนห้างหุ้นส่วนบริษัท หรือนายทะเบียนตามกฎหมายว่าด้วยบริษัทมหาชนจำกัด แล้วแต่กรณี แสดงการจดทะเบียนของบริษัทที่ยื่นคำขอรับใบอนุญาตเกี่ยวกับชื่อบริษัทที่ยื่นคำขอรับใบอนุญาต
sectionNo: 3
content: รายชื่อและอำนาจของกรรมการบริษัทที่ยื่นคำขอรับใบอนุญาต และที่ตั้งสำนักงานใหญ่ (๒) สำเนาหนังสือบริคณห์สนธิของบริษัทที่ยื่นคำขอรับใบอนุญาต (๓) สำเนารายงานการประชุมตั้งบริษัทที่ยื่นคำขอรับใบอนุญาต (๔) สำเนาข้อบังคับของบริษัทที่ยื่นคำขอรับใบอนุญาต (๕)
sectionNo: 3
content: สำเนาทะเบียนผู้ถือหุ้นของบริษัทที่ยื่นคำขอรับใบอนุญาต (๖) หนังสือรับรองของนายทะเบียนห้างหุ้นส่วนบริษัทแสดงทุนจดทะเบียนของบริษัทที่ยื่นคำขอรับใบอนุญาตหรือหนังสือรับรองของนายทะเบียนตามกฎหมายว่าด้วยบริษัทมหาชนจำกัดแสดงทุนจดทะเบียนและจำนวนทุนที่เรียกชำระแล้วของบริษัทมหาชนที่ยื่นคำขอรับใบอนุญาต
sectionNo: 3
content: แล้วแต่กรณี (๗) เอกสารแสดงฐานะทางการเงิน (๘) แบบและข้อความของกรมธรรม์ประกันภัย และอัตราเบี้ยประกันภัยที่บริษัทจะยื่นขอรับความเห็นชอบจากนายทะเบียนเพื่อประกอบการในครั้งแรก
sectionNo: 4
content: ข้อ ๔ ใบอนุญาตประกอบธุรกิจประกันวินาศภัยให้เป็นไปตามแบบท้ายกฎกระทรวงนี้
content: ให้ไว้ ณ วันที่ ๑๑ ธันวาคม พ.ศ. ๒๕๓๘
content: ชูชีพ หาญสวัสดิ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๖ วรรคสี่ แห่งพระราชบัญญัติประกันวินาศภัย พ.ศ. ๒๕๓๕ บัญญัติว่า การขอรับใบอนุญาตประกอบธุรกิจประกันวินาศภัยและการออกใบอนุญาตประกอบธุรกิจประกันวินาศภัย ให้เป็นไปตามหลักเกณฑ์และวิธีการที่กำหนดในกฎกระทรวง ดังนั้น
content: เพื่อกำหนดให้มีหลักเกณฑ์และวิธีการในการขอรับใบอนุญาตประกอบธุรกิจประกันวินาศภัย และการออกใบอนุญาตประกอบธุรกิจประกันวินาศภัย จึงจำเป็นต้องออกกฎกระทรวงนี้